Reprezentanții unității îi așteaptă pe toți doritorii, sâmbătă, 30 martie, să planteze câteva sute de arbori "în amintirea oamenilor foarte iubiți care nu mai sunt printre noi".
"Dragii noștri,
Cu pași mici încercăm să aducem puțin sens și continuitate vieților noastre. Simțim că e momentul să vă chemăm alături de noi.
Sâmbătă, 30 Martie, începând cu ora 9.00 vom planta pe domeniul Ferma Dacilor câteva sute de arbori în amintirea oamenilor dragi și foarte iubiți care nu mai sunt printre noi.
Dacă rezonați cu noi, cu povestea noastră, vă așteptăm să-i plantăm împreună.
Familia Ferma Dacilor", se arată în anunț.
Dragii noștri, Cu pași mici încercăm să aducem puțin sens și continuitate vieților noastre. Simțim că e momentul să vă...
Publicată de Ferma Dacilor pe Miercuri, 13 martie 2024
Un incendiu devastator a izbucnit în a doua zi de Crăciun la Ferma Dacilor, o pensiune care funcționa fără autorizație de securitate la incendiu şi la care au fost găsite, în urma controalelor, o serie de nereguli.
Ultimul control a fost efectuat în 2019 și atunci s-au găsit foarte multe probleme.
Bilanțul este cutremurător: opt morţi, printre care patru copii şi mulţi răniţi.
Un număr de 26 de persoane se aflau de Crăciun în pensiunea Ferma Dacilor. Acestea erau cazate în pensiune în momentul în care a izbucnit incendiul care a cuprins în totalitate întregul complex turistic.